ରାୟଗଡ଼ା ସ୍ୱୟଂଶାସିତ ମହାବିଦ୍ୟାଳୟ ରାୟଗଡ଼ା ଜିଲ୍ଲାର ରାୟଗଡ଼ା ସହରରେ ଅବସ୍ଥିତ । ଓଡ଼ିଶାର ବ୍ରହ୍ମପୁର ବିଶ୍ୱବିଦ୍ୟାଳୟ ସହ ଏହା ଅନୁବନ୍ଧିତ । ଯୁକ୍ତ ୨ ପାଠ୍ୟକ୍ରମର ଶିକ୍ଷାଦାନ ପାଇଁ ଏହି ଅନୁଷ୍ଠାନଟି ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ସହ ଅନୁବନ୍ଧିତ ହୋଇଥିଲା । ମହାବିଦ୍ୟାଳୟଟି ୧୯୬୬ ମସିହାରେ ପ୍ରତିଷ୍ଟିତ । ଶ୍ରୀ ପି.କେ ମିଶ୍ର ଏହାର ପ୍ରଥମ ଅଧ୍ୟକ୍ଷ । ମହାବିଦ୍ୟାଳୟଟି ୨୦୦୬ ମସିହାରେ ରାଷ୍ଟ୍ରୀୟ ମୁଲ୍ୟାଙ୍କନ ଏବଂ ପ୍ରତ୍ୟାୟନ ପରିଷଦ  ଦ୍ୱାରା  "ଖ"   ଶ୍ରେଣୀ ମାନ୍ୟତା ଏବଂ ୨୦୦୭ ମସିହାରେ ୟୁଜିସିଦ୍ୱାରା ସ୍ୱୟଂଶାସିତ ମାନ୍ୟତା ଲାଭ କଲା । କଳା, ବିଜ୍ଞାନ ଓ ବାଣିଜ୍ୟରେ ସ୍ନାତକ ପାଠ୍ୟକ୍ରମ ପାଇଁ ଏଠାରେ ବ୍ୟବସ୍ଥା ରହିଛି । ଓଡ଼ିଶା ସରକାରଙ୍କଦ୍ୱାରା ଏଠାରେ ଏକ ଭାଷା ପାଠାଗାର ପ୍ରତିଷ୍ଠା ହେବାକୁ ଯାଉଛି ।